钦定古今图书集成/明伦汇编/氏族典/第521卷 > 薛放
## 钦定古今图书集成/明伦汇编/氏族典/第521卷 > 薛放

按《唐书薛戎传》：“戎弟放，端厚寡言。第进士，擢累兵部
郎中。穆宗为太子，拜侍读，及即位，参赞机命。帝谓曰：
‘先生宜相，以辅不逮’。放叩头曰：‘臣庸浅，不足尘大任’。
进工部侍郎、集贤学士，宠待尤至。改刑部侍郎。帝尝
问：‘朕欲学经，与史何先’？放曰：‘六经者，圣人之言，孔子
所发明天人之极也。《论语》，六经之菁华也；《孝经》，人伦’”
之本也。盖人知孝慈，则气感和乐也。帝曰：“圣人以孝
为至德”，要道信然。终江西观察使，谥曰简。